CELEX: 32021R0683
Language: da
Date: 2021-04-20 00:00:00
Title: Kommissionens forordning (EU) 2021/683 af 20. april 2021 om forbud mod fiskeri efter rødspætte i område 8, 9 og 10 samt EU-farvande i CECAF 34.1.1 fra fartøjer, der fører portugisisk flag

27.4.2021   
               
               
                  DA
               
               
                  Den Europæiske Unions Tidende
               
               
                  L 143/1
               
            
         KOMMISSIONENS FORORDNING (EU) 2021/683
         af 20. april 2021
         om forbud mod fiskeri efter rødspætte i område 8, 9 og 10 samt EU-farvande i CECAF 34.1.1 fra fartøjer, der fører portugisisk flag
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 1224/2009 af 20. november 2009 om oprettelse af en kontrolordning for Unionen med henblik på at sikre overholdelse af reglerne i den fælles fiskeripolitik (1), særlig artikel 36, stk. 2, og
         ud fra følgende betragtninger:
         
                     (1)
                  
                  
                     Ved Rådets forordning (EU) 2021/92 (2) er der fastsat kvoter for 2021.
                  
               
                     (2)
                  
                  
                     Ifølge de oplysninger Kommissionen har modtaget, har fiskeriet efter bestanden af rødspætte i område 8, 9 og 10 samt EU-farvande i CECAF 34.1.1 fra fartøjer, der fører portugisisk flag eller er registreret i Portugal, nået et sådant omfang, at kvoten for 2021 er opbrugt.
                  
               
                     (3)
                  
                  
                     Derfor er det nødvendigt at forbyde visse former for fiskeri efter denne bestand —
                  
               VEDTAGET DENNE FORORDNING:
         
            Artikel 1
            Opbrugt kvote
            Den fiskekvote, som for 2021 er tildelt Portugal for bestanden af rødspætte i område 8, 9 og 10 samt EU-farvande i CECAF 34.1.1, jf. bilaget, anses for at være opbrugt fra den dato, der er fastsat i bilaget.
         
         
            Artikel 2
            Forbud
            
               1.   Fiskeri efter den bestand, der er omhandlet i artikel 1, fra fartøjer, der fører portugisisk flag eller er registreret i Portugal, er forbudt fra den dato, der er fastsat i bilaget. Det er navnlig forbudt at spore fisk og at sætte og indhale redskaber med det formål at fiske efter nævnte bestand.
            
            
               2.   Det er fortsat tilladt at omlade, opbevare om bord, forarbejde om bord, overføre, anbringe i bur, opfede og lande fisk og fiskevarer, der stammer fra fangster af denne bestand, der forud for datoen i bilaget er foretaget af nævnte fartøjer.
            
            
               3.   Utilsigtede fangster af arter fra denne bestand foretaget af disse fartøjer skal tages om bord og opbevares på fiskerfartøjerne, registreres, landes og afskrives på kvoten i overensstemmelse med artikel 15 i Europa-Parlamentets og Rådets forordning (EU) nr. 1380/2013 (3).
            
         
         
            Artikel 3
            Ikrafttræden
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 20. april 2021.
            
               
                  På Kommissionens vegne
               
               
                  For formanden
               
               Virginijus SINKEVIČIUS
               
                  Medlem af Kommissionen
               
            
         
         
            (1)  EUT L 343 af 22.12.2009, s. 1.
         
            (2)  Rådets forordning (EU) 2021/92 af 28. januar 2021 om fastsættelse for 2021 af fiskerimuligheder for visse fiskebestande og grupper af fiskebestande gældende i EU-farvande og for EU-fiskerfartøjer i visse andre farvande (EUT L 31 af 29.1.2021, s. 31).
         
            (3)  Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (EUT L 354 af 28.12.2013, s. 22).
      
      
         
            BILAG
            
                        Nr.
                     
                     
                        04/TQ92
                     
                  
                        Medlemsstat
                     
                     
                        Portugal
                     
                  
                        Bestand
                     
                     
                        PLE/8/3411
                     
                  
                        Art
                     
                     
                        Rødspætte (Pleuronectes platessa)
                     
                  
                        Område
                     
                     
                        8, 9 og 10 samt EU-farvande i CECAF 34.1.1
                     
                  
                        Dato for fiskestop
                     
                     
                        29.3.2021